Περίπατος με τον Moojibaba
Χωρίς Προθέσεις, η Αληθινή Ζωή Ξεδιπλώνεται
08-09-2021 (με υπότιτλους)
[Μούτζι] Άκουγα αυτές τις αγελάδες εκεί πέρα.
[Φίλος] Ναι. [Μούτζι] Ποια είναι η πρόθεσή τους, αναρωτιέμαι.
[Μ.] Είναι… Θα μπορούσε να είναι ότι απλώς ξεκουράζονται
στην παρούσα στιγμή τους;
Γι' αυτό μπορούν να κινούνται τόσο αθόρυβα.
Αν δεν ήταν οι κουδούνες τους, ούτε καν θα τις άκουγες,
απλώς ήσυχα μασούν το γρασίδι.
Η καθεμιά τους κινείται με τον δικό της ρυθμό.
Κοίτα, η καθεμιά έχει τον δικό της τρόπο.
Η μια θέλει να πάει εδώ, η άλλη θέλει να πάει εκεί.
Δεν υπάρχει βοσκός ή αγρότης εδώ, αυτή τη στιγμή.
Απλώς κινούνται στο περιβάλλον τους.
Έχει γίνει μια τόσο βαθιά ριζωμένη συνήθεια,
ότι πρέπει να έχουμε μια πρόθεση, μια προβολή, ένα όνειρο.
Και για πολλά από αυτά,
δεν γνωρίζουμε το κόστος τους,
από την άποψη ότι δεν αφήνουν τον χώρο
που είναι τόσο σημαντικός για μια υγιή ζωή,
είναι ένας χώρος που δεν είναι κατειλημμένος:
ο χώρος της ύπαρξης.
Και ο χώρος της ύπαρξης είναι το πιο σημαντικό
για τη σωματική σου ευεξία, τη σωματική υγεία,
τη συναισθηματική υγεία και πνευματική υγεία.
Φαίνεται να στοιβαζόμαστε, σαν να έχουμε ένα εσωτερικό ημερολόγιο,
στο οποίο πρέπει να σχεδιάσουμε και να βάλουμε μέσα σε αυτό πράγματα
που προσπαθούμε να ακολουθήσουμε.
Είναι μια συνήθεια που έχει ενσωματωθεί τόσο πολύ
στην ανθρώπινη έκφραση μας.
Όμως, βλέπω πόσο μας κλέβει από την γαλήνη μας,
και από τον χώρο να εκτιμήσουμε τη σιωπή
που είναι στον πυρήνα της αληθινής και υγιούς ύπαρξης.
Όταν εμείς...
προβλέπουμε ή σχεδιάζουμε ή προβάλλουμε,
ήδη απομακρυνόμαστε από την παρούσα στιγμή.
Και νιώθουμε, μερικές φορές, μέσα από τον νου,
ότι στην παρούσα στιγμή υπάρχει ανυπομονησία.
"Δεν θέλω να μείνω ακίνητος.
Πρέπει να προχωρήσω. Εχω να κάνω κάτι!"
Αλλά αυτή δεν είναι μια αληθινή απάντηση από μέσα.
Πραγματικά οδηγεί
σε ένα είδος κατάστασης άγχους που αναπτύσσεται αργά...
Είναι τόσο απροσδόκητο και απαρατήρητο
στο πώς εισχωρεί στο Είναι.
Κουβαλάμε αυτό το είδος ενέργειας, σαν να είμαστε φορτισμένοι
με κάποιου είδους ανησυχία.
Μερικοί άνθρωποι ερμηνεύουν ακόμη και την ανησυχία
ως ένα είδος πνευματικής ταχύτητας.
Σαν να είναι καλό που, "με κρατάει ανεβασμένο και στο ψάξιμο".
Αλλά για εσάς που βρίσκεστε σε διαδικασία αφύπνισης,
και εξοικειώνεστε περισσότερο
με τη φυσική κατάσταση του Είναι,
βλέπετε ότι δεν χάνετε κάτι σημαντικό
με το να αποχωρήσετε
από αυτή τη γρήγορη λωρίδα κυκλοφορίας .
Κάπως, σιωπηλά, στην ησυχία της ίδιας σου της ύπαρξής,
υπάρχει ένα διαφορετικό είδος επίτευξης.
Η επίτευξη της σταθερότητας και της ειρήνης.
Η διαύγεια του νου, η καθαρότητα της σκέψης,
και η καθαρότητα της παρουσίας αρχίζουν να αναδύονται μέσα σου.
Δεν είναι υπέροχο πράγμα;
Δεν είναι αυτό υπέροχο πράγμα;
Και έτσι, θα ήθελα απλώς να αδράξω την ευκαιρία, ενώ μπορώ,
να μοιραστώ και να υπενθυμίσω αυτό,
πόσο σημαντικό είναι να αποφεύγεις…
[Μ.] Ποια ήταν η λέξη που χρησιμοποίησα; [Φ.] Πρόθεση.
[Μούτζι] Πρόθεση. Υπερβολική πρόθεση!
Στην πραγματικότητα, η πρόθεση δημιουργεί εσωτερική ένταση
γιατί το ον δεν μπορεί να ηρεμήσει.
Όπως ακριβώς πηγαίνουμε για ύπνο το βράδυ και ξεκουραζόμαστε,
αναπαυόμαστε ασυνείδητα.
Είναι επίσης σημαντικό να έχουμε συνειδητή ανάπαυση,
στην οποία έχεις επίγνωση του εαυτού σου
πέρα από τη λειτουργία αυτού που αποκαλώ ως ο ενεργητικός εαυτός,
το επίγειο ον, η γήινη φύση.
Ενσωματώστε το αυτό στη βαθύτερη συνειδητότητα.
Μπορεί να είναι σαν... Μερικοί άνθρωποι μπορεί να πουν,
"Αν έχω την αίσθηση ότι είμαι άδειος,
Νιώθω ότι δεν καταφέρνω τίποτα.
Είμαι κάπως... Αυτό από μόνο του με κάνει να αγχώνομαι".
Λέω, ναι, γιατί είναι η συνήθεια.
Να δημιουργήσεις τον χώρο μέσα σου,
μπορεί στην αρχή να φαίνεται τόσο παθητικό.
"Τι νόημα έχει αυτό;
Τι πετυχαίνεις με αυτό;"
Λέω, εντάξει, επέστρεψε ξανά στην ανάγκη για επίτευξη, επίτευξη, επίτευξη.
Αλλά μπορείς να επιτύχεις μόνο μέσα από
και από κάτι που είσαι ήδη.
Και νομίζω ότι είναι σημαντικό να εξετάσεις, τι είσαι ήδη;
Πριν ταυτιστείς με κάτι, τι είσαι;
Είσαι ελλιπής; Βλέπεις;
Και μην υποτιμάτε τη δύναμη της σιωπής.
Μην προσπαθείτε να είστε σιωπηλοί, όχι.
Αλλά αναγνωρίζω αυτό που είναι εδώ από μόνο του, πριν γίνει προσπάθεια.
Και απλά να το συνειδητοποιείς.
Δεν είναι ότι προσπαθείς να γίνεις κάτι.
Στην πραγματικότητα, το κάνουμε συνέχεια,
προσπαθούμε να βάλουμε τον εαυτό μας σε κάποια μορφή.
Νιώθω ότι είναι πολύ καλή συμβουλή,
να αναγνωρίσεις αυτό που είναι ήδη άμορφο μέσα σου,
που είναι άμορφο και παρόν, τόσο ευρύχωρο!
Και σε αυτή την ευρυχωρία, πολλοί άνθρωποι μπορούν να το επιβεβαιώσουν,
ακόμη και μερικοί από τους μεγαλύτερους εφευρέτες
και άνθρωποι που είναι διάσημοι τώρα για εφευρέσεις και μεγάλες ιδέες,
πως αυτά δεν ήρθαν όταν πίεζαν το μυαλό τους και προσπαθούσαν σκληρά.
Μερικές φορές, σε μια στιγμή ήρεμης χαλάρωσης,
και ενδόμυχης προσοχής,
κάτι αποκαλύπτεται.
Πρέπει να θυμόμαστε ότι η θέση από όπου σας μιλάω
είναι ότι κάτι μέσα μας είναι ήδη πλήρης.
Και από αυτή την πληρότητα,
έρχεται στο μυαλό, σαν δώρο, μία αποκάλυψη.
Και μετά αυτή η αποκάλυψη, κάπως ρέει έξω στον κόσμο.
Τώρα, δεν έχω και τόσο ενδιαφέρον στα πράγματα και τι ρέει έξω στον κόσμο.
Απλώς λέω, μέσα σε σένα τον ίδιον,
έλα σε αυτή την όμορφη, δίχως μορφή κατάσταση.
Ξεκουράσου μέσα σε αυτή. Δώσε λίγη προσοχή σε αυτό.
Δώσε λίγο σεβασμό σε αυτό.
Και δες το, δεν είναι απλώς ένας βαρετός χώρος.
Στην πραγματικότητα, ακόμη και οι μεγαλύτερες κινήσεις,
οι μεγαλύτερες δονήσεις ή η δυναμική στη ζωή προέρχονται απ' τη σιωπή.
Αν και η σιωπή δε χάνει κάτι από αυτό,
γιατί όταν έχεις συνείδηση της σιωπής σου,
τότε μπορείς να εκφραστείς με πιο δυναμικούς τρόπους.
Όμως, έχει ρίζες σε αυτή τη σιωπή, κι αυτό είναι μια υγιής κατάσταση.
Συλλογιστείτε το λοιπόν αυτό, παρακαλώ,
όσοι από εσάς νιώθετε να σας ελκύει.
Και ξεκινήστε την εμπειρία σας αμέσως!
Δεν θα πω, Εάν το κάνετε αυτό για έξι εβδομάδες...
Όχι. Αμέσως! Θα διαπιστώσετε, επίσης, ότι η αρτηριακή πίεση,
για πολλούς ανθρώπους, θα πέσει από μόνη της.
Η αναπνοή επιβραδύνεται,
γιατί η αναπνοή και ο νους είναι αρκετά συνδεδεμένα.
Επιβραδύνεται και αρχίζεις να παρατηρείς…
Στην πραγματικότητα, το πεδίο αντίληψής σου διευρύνεται.
Όταν είσαι ως άτομο, στενεύει πολύ.
Όταν βρίσκεσαι πάλι στην καρδιά, γίνεται πολύ ανοιχτό.
Μην φοβάστε αυτό το άνοιγμα. Μπορεί κάτι να είναι πιο ανοιχτό από τον Θεό;
Έτσι, όταν είσαι στην ανοιχτότητά σου, είσαι πάλι στο πεδίο του Θεού.
Και δεν μπορώ να περιγράψω πώς είναι. Καταλαβαίνεις;
Γαλήνιος, χαρούμενος, πλήρης, σοφός και ειρηνικός.
Σας ευχαριστώ.
Πνευματικά δικαιώματα © 2021 Mooji Media Ltd. Ολα τα δικαιώματα διατηρούνται.
Κανένα μέρος αυτής της ηχογράφησης δεν επιτρέπεται να αναπαραχθεί
χωρίς τη ρητή συγκατάθεση της Mooji Media Ltd.